Държавен вестник, бр. 97, 2012 г., стр. 75

БРОЙ  97	
Д Ъ Р Ж А В Е Н  В Е С Т Н И К 	
СТР.  75  
Функциите във връзка с изпълнението на пра­
вомощията на министъра на икономиката, енер­
гетиката и туризма са възложени на предприятие 
„Язовири и каскади“, което е в организационната 
структура на „НЕК“ – ЕАД, която от своя страна 
е дъщерно дружество на държавната „Българска 
енергийна компания“ – ЕАД. Министърът на ико­
номиката, енергетиката и туризма е принципал и 
упражнява правата на държавата в тези дружества, 
съгласно разпоредбите на Правилник за реда за 
упражняване правата на държавата в търговските 
дружества с държавно участие в капитала, приет 
с ПМС № 112 от 23.05.2003 г., подпомаган от ди­
рекция „Индустриални отношения и управление 
на държавното участие“ в МИЕТ.
По методологически съображения, както вече 
се посочи в началото на този раздел, капацитетът 
на предприятие „Язовири и каскади“ е разгледан 
в раздел „Анализ на дейността на дружествата, 
предоставящи услуги във водния сектор“.
6.2.13. Изпълнителна агенция „Проучване и под­
държане на река Дунав“
Функции
Изпълнителна агенция „Проучване и поддържа­
не на р. Дунав“ (ИАППД) е юридическо лице със 
седалище в гр. Русе – второстепенен разпоредител 
с бюджетни кредити към министъра на транспор­
та, информационните технологии и съобщенията. 
Функциите на ИАППД във връзка с водния сектор 
са описани в Закона за водите.
Агенцията има следните функции:
· Административни – като издава разреши­
телни за ползване на воден обект за изземване 
на наносни отложения от река Дунав; събира 
такси, които постъпват по бюджетната сметка на 
Агенцията; изпраща копие от документите във 
връзка с издаване на разрешително с приложено 
копие от писмената преценка в Министерството 
на околната среда и водите; води регистър на 
издадените разрешителни.
· Мониторингови – като извършва наблюде­
ние на количеството на водите на река Дунав, 
включително:
o поддържа и развива мрежата за мониторинг;
o поддържа база данни;
o обработва и контролира информацията, из­
числява водни и наносни количества и разработва 
оперативно хидроложки прогнози.
· Изследователски – като проучва хидромор­
фоложкия и хидроложкия режим на река Дунав 
и създава специализирани бази данни и карти за 
река Дунав.
· Опазване и предотвратяване замърсяването 
на водите на р. Дунав – като съгласува всички 
проекти и работи, свързани с комплексното използ­
ване на река Дунав, предоставя на заинтересувани 
министерства, ведомства, научноизследователски и 
проектантски институти в страната необходимите 
им материали и данни от проучванията на река 
Дунав и за вземане на предохранителни мерки при 
опасност от наводнения, ледови режим, рушене 
на брега и други. 
· Представителни функции на експертно 
ниво – като участва в работата на Дунавската 
комисия в Будапеща, в Работната група по въ­
трешен воден транспорт към Европейската ико­
номическа комисия (ИКЕ) при ООН в Женева, 
в Смесената българо-румънска комисия за р. 
Дунав, в Смесената българо-румънска комисия 
за моста Русе – Гюргево, както и в работата на 
други международни организации, свързани с 
инфраструктурата, екологията и други проблеми 
по р. Дунав и по европейските вътрешни водни 
пътища. Агенцията изготвя становища по проектите 
на актове на тези органи и организации, участва 
със свои експерти и специалисти в работните им 
сесии и осигурява изпълнението на решения и пре­
поръки на международните органи и организации, 
отнасящи се до българския участък от р. Дунав. 
ИАППД членува като официален представител от 
България на GIS Forum – Форум, който работи по 
проекти, свързани с река Дунав и вътрешните водни 
пътища под патронажа на Дунавската комисия. 
ИАППД изпълнява и други функции, възложени 
є от Закона за морските пространства, вътрешни­
те водни пътища и пристанищата на Република 
България и други нормативни актове, които не 
са предмет на настоящото изследване.
Оценка на персонала
Количествени и качествено-структурни харак­
теристики на персонала
Дейността, структурата, организацията на работа 
и съставът на изпълнителната агенция се определят 
с Устройствен правилник, приет от Министерския 
съвет. Агенцията е структурирана организационно 
в 4 дирекции. Общата администрация се състои от 
дирекция „Административно-правно и финансово-
стопанско обслужване“, а специализираната – от 
дирекция „Хидротехническа и проекти“, дирекция 
„Хидрология и хидрометеорология“ и дирекция 
„Поддържане на плавателния път и техническа“. 
Структурата на Агенцията съответства на възло­
жените функции и характера на извършваните от 
нея дейности.
Численият състав на ИАППД е 130 души, като 
всички щатни длъжности са заети. Този персонал 
се оценява като недостатъчен за изпълнение на 
функциите по Закона за водите и се идентифицира 
потребност от допълнителен персонал (висшисти 
със специалност „екология“).
Структурните характеристики на персонала 
показват добра балансираност. В общата админи­
страция работят 16 души (12 %), което е в рамките 
на оптималните стойности. Ръководният персонал 
е 6 души (5 %). Този процент е в долните нива на 
стойностите за ръководен персонал в държавната 
администрация. Младите служители на възраст 
под 40 години са 27 %, а разпределението по пол 
е 75 % мъже и 25 % жени. Жените работят пре­
обладаващо в общата администрация. По-ниският 
дял на жените в състава на агенцията се обяснява 
с естеството на работа и по-тежките условия на 
труд в „основните“ дейности. 
По отношение на квалификацията делът на 
персонала с висше образование е 13 %, което е 
нисък процент. Самооценката обаче е, че ква­
лификацията на наличния персонал е адекватна 
на задачите, които изпълняват. Голяма част от 
дейността не изисква висше образование и спе­
циална квалификация и е свързана с поддръжка